CELEX: 22021D2175
Language: el
Date: 2021-11-26 00:00:00
Title: Απόφαση αριθ. 3/2021 της Επιτροπής των Πρέσβεων ΑΚΕ-ΕΕ της 26ης Νοεμβρίου 2021 για την τροποποίηση της απόφασης αριθ. 3/2019 της Επιτροπής των Πρέσβεων ΑΚΕ-ΕΕ για τη θέσπιση μεταβατικών μέτρων βάσει του άρθρου 95 παράγραφος 4 της συμφωνίας εταιρικής σχέσης ΑΚΕ-ΕΕ [2021/2175]

9.12.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 441/3
               
            
         ΑΠΟΦΑΣΗ ΑΡΙΘ. 3/2021 ΤΗΣ ΕΠΙΤΡΟΠΗΣ ΤΩΝ ΠΡΕΣΒΕΩΝ ΑΚΕ-ΕΕ
         της 26ης Νοεμβρίου 2021
         για την τροποποίηση της απόφασης αριθ. 3/2019 της Επιτροπής των Πρέσβεων ΑΚΕ-ΕΕ για τη θέσπιση μεταβατικών μέτρων βάσει του άρθρου 95 παράγραφος 4 της συμφωνίας εταιρικής σχέσης ΑΚΕ-ΕΕ [2021/2175]
         Η ΕΠΙΤΡΟΠΗ ΤΩΝ ΠΡΕΣΒΕΩΝ ΑΚΕ-ΕΕ,
         Έχοντας υπόψη τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών αυτής, αφετέρου (1), και ιδίως το άρθρο 15 παράγραφος 4 και το άρθρο 16 παράγραφος 2, σε συνδυασμό με το άρθρο 95 παράγραφος 4,
         Εκτιμώντας τα ακόλουθα:
         
                     (1)
                  
                  
                     Η συμφωνία εταιρικής σχέσης μεταξύ των μελών της ομάδας κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών αυτής, αφετέρου («συμφωνία εταιρικής σχέσης ΑΚΕ-ΕΕ») υπεγράφη στις 23 Ιουνίου 2000 στο Κοτονού και άρχισε να ισχύει την 1η Απριλίου 2003. Σύμφωνα με την απόφαση αριθ. 3/2019 της Επιτροπής των Πρέσβεων ΑΚΕ-ΕΕ (2) («απόφαση για μεταβατικά μέτρα»), πρόκειται να εφαρμοστεί έως τις 30 Νοεμβρίου 2021.
                  
               
                     (2)
                  
                  
                     Κατ’ εφαρμογή του άρθρου 95 παράγραφος 4 πρώτο εδάφιο της συμφωνίας εταιρικής σχέσης ΑΚΕ-ΕΕ, οι διαπραγματεύσεις για τη σύναψη νέας συμφωνίας εταιρικής σχέσης ΑΚΕ-ΕΕ («νέα συμφωνία») ξεκίνησαν τον Σεπτέμβριο του 2018. Η νέα συμφωνία δεν θα είναι έτοιμη να εφαρμοστεί στις 30 Νοεμβρίου 2021, ημερομηνία λήξης του ισχύοντος νομικού πλαισίου. Ως εκ τούτου, είναι αναγκαίο να τροποποιηθεί η απόφαση για μεταβατικά μέτρα, ώστε να παραταθεί περαιτέρω η εφαρμογή των διατάξεων της συμφωνίας εταιρικής σχέσης ΑΚΕ-ΕΕ.
                  
               
                     (3)
                  
                  
                     Το άρθρο 95 παράγραφος 4 δεύτερο εδάφιο της συμφωνίας εταιρικής σχέσης ΑΚΕ-ΕΕ προβλέπει ότι το Συμβούλιο των Υπουργών ΑΚΕ-ΕΕ θεσπίζει τα μεταβατικά μέτρα που ενδεχομένως κρίνονται αναγκαία μέχρις ότου τεθεί σε ισχύ η νέα συμφωνία.
                  
               
                     (4)
                  
                  
                     Δυνάμει του άρθρου 15 παράγραφος 4 της συμφωνίας εταιρικής σχέσης ΑΚΕ-ΕΕ, στις 23 Μαΐου 2019, το Συμβούλιο των Υπουργών ΑΚΕ-ΕΕ ανέθεσε στην Επιτροπή των Πρέσβεων ΑΚΕ-ΕΕ την αρμοδιότητα να θεσπίσει μεταβατικά μέτρα (3).
                  
               
                     (5)
                  
                  
                     Ως εκ τούτου, ενδείκνυται η Επιτροπή των Πρέσβεων ΑΚΕ-ΕΕ να εκδώσει απόφαση, δυνάμει του άρθρου 95 παράγραφος 4 της συμφωνίας εταιρικής σχέσης ΑΚΕ-ΕΕ, για την τροποποίηση της απόφασης για μεταβατικά μέτρα, προκειμένου να παραταθεί η εφαρμογή των διατάξεων της συμφωνίας εταιρικής σχέσης ΑΚΕ-ΕΕ έως τις 30 Ιουνίου 2022 ή έως την έναρξη ισχύος της νέας συμφωνίας ή έως την προσωρινή εφαρμογή μεταξύ της Ένωσης και των κρατών ΑΚΕ της νέας συμφωνίας, ανάλογα με το ποια ημερομηνία θα επέλθει νωρίτερα.
                  
               
                     (6)
                  
                  
                     Οι διατάξεις της συμφωνίας εταιρικής σχέσης ΑΚΕ-ΕΕ θα εξακολουθήσουν να εφαρμόζονται ώστε να μη διακοπούν οι σχέσεις μεταξύ της Ένωσης και των κρατών μελών της, αφενός, και των κρατών ΑΚΕ, αφετέρου. Κατά συνέπεια, τα τροποποιημένα μεταβατικά μέτρα δεν θεωρούνται τροποποιήσεις της συμφωνίας εταιρικής σχέσης ΑΚΕ-ΕΕ όπως προβλέπεται στο άρθρο 95 παράγραφος 3 αυτής,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Στο άρθρο 1 της απόφασης αριθ. 3/2019 της Επιτροπής των Πρέσβεων ΑΚΕ-ΕΕ, η ημερομηνία «30 Νοεμβρίου 2021» αντικαθίσταται από την ημερομηνία «30 Ιουνίου 2022».
         
         
            Άρθρο 2
            Η παρούσα απόφαση αρχίζει να ισχύει από την 1η Δεκεμβρίου 2021.
         
         
            Βρυξέλλες, 26 Νοεμβρίου 2021.
            
               
                  Για το Συμβούλιο υπουργών ΑΚΕ-EE
               
               
                  Για την Επιτροπή των Πρέσβεων ΑΚΕ-ΕΕ
               
               
                  Ο Πρόεδρος
               
               Iztok JARC
            
         
         
            (1)  ΕΕ L 317 της 15.12.2000, σ. 3. Η συμφωνία εταιρικής σχέσης ΑΚΕ-ΕΕ τροποποιήθηκε με τη συμφωνία που υπεγράφη στις 25 Ιουνίου 2005 στο Λουξεμβούργο (ΕΕ L 209 της 11.8.2005, σ. 27) και με τη συμφωνία που υπεγράφη στις 22 Ιουνίου 2010 στο Ουαγκαντούγκου (ΕΕ L 287 της 4.11.2010, σ. 3).
         
            (2)  Απόφαση αριθ. 3/2019 της Επιτροπής των Πρέσβεων ΑΚΕ-ΕΕ, της 17ης Δεκεμβρίου 2019, για τη θέσπιση μεταβατικών μέτρων βάσει του άρθρου 95 παράγραφος 4 της συμφωνίας εταιρικής σχέσης ΑΚΕ-ΕΕ (ΕΕ L 1 της 3.1.2020, σ. 3).
         
            (3)  Απόφαση αριθ. 1/2019 του Συμβουλίου υπουργών ΑΚΕ-ΕΕ, της 23ης Μαΐου 2019, για την ανάθεση αρμοδιοτήτων στην Επιτροπή των Πρέσβεων ΑΚΕ-ΕΕ σχετικά με την απόφαση για τη θέσπιση μεταβατικών μέτρων βάσει του άρθρου 95 παράγραφος 4 της συμφωνίας εταιρικής σχέσης ΑΚΕ-ΕΕ (ΕΕ L 146 της 5.6.2019, σ. 114).